ming030890/wiki-yue-high-quality huggingface dataset:
拉濱鐵路

拉濱鐵路（粵拼：laa1 ban1 tit3 lou6），又嗌拉濱綫（laa1 ban1 sin3），係從中國吉林蛟河拉法到黑龍江哈爾濱嘅國有鐵路，以五常站爲界，以南屬瀋陽鐵路局，包埋五常站在內嘅以北部份屬哈爾濱鐵路局，全長271.7公里。個名度，拉指拉法，濱指哈爾濱。不過呢條鐵路喺哈爾濱嘅起終點唔係哈爾濱站，而係濱江站。

史
呢條鐵路喺1932年到1934年間鋪設，喺1934年9月1號通車，施工嘅係南滿鐵道株式會社建設部，當時係中國東北嘅滿洲國時期，所以沿綫車站都係典型嘅日式建築。

沿綫地理
呢條鐵路從長圖綫嘅拉法站向西北分出，穿過拉林河同第二松花江嘅分水嶺，喺舒蘭附近過溪浪河，然之後向東北行，入到黑龍江，再檻過拉林河，轉向爲西北，行過五常，過咗條牤牛河，經過拉林、牛家到哈爾濱。呢條鐵路係吉林到黑龍江嘅交通要道之一。
拉法

拉法街道，中國吉林蛟河嘅街道。
拉法社區，呢條街道轄下嘅社區。
拉法村，呢條街道轄下嘅社區。
拉法站，喺拉法嘅火車站。
拉法城，加沙地帶嘅城市。
LaFerrari，法拉利第一款混合動力跑車。
拉法葉侯爵

拉法葉侯爵（法文：Gilbert du Motier, Marquis de Lafayette，1757年9月6號—1834年5月20號），係法國嘅貴族、政治人、將軍。佢最出名嘅事跡係領導咗法國大革命同埋美國獨立戰爭，俾啲人叫做「兩個世界嘅英雄」。
拉涅里馬兹利

拉涅里馬兹利（葡文：Ranieri Mazzilli；1910年4月27號—1975年4月21號）係巴西律師同政治人，巴西聖保羅州嘅卡孔德（Caconde）出世。佢喺1958至1965年係巴西眾議院議長。
佢先後兩次擔任總統。第一次係1961年，由於總統真尼奧夸德羅斯突然喺8月25號請辭，嗰時副總統祖奧高拉特喺中華人民共和國進行國事訪問，所以由佢代任總統兩星期至9月7號。而第二次就係喺1964年，做咗總統兩年半嘅高拉特4月1號喺軍事政變中被推翻，所以由佢再次出任總統，但短短十三日後被迫將權力移交畀軍政府，做返下議院議長，巴西軍事獨裁時期正式開始。1975年喺鄉下病逝。
拉爾夫·沃爾多·愛默生

拉爾夫·沃爾多·愛默生（Ralph Waldo Emerson，1803年5月25號—1882年4月27號）係美國哲學家，亦係一位個人主義嘅代表人物。
新國際版聖經

新國際版聖經（英文：New International Version，縮寫為 NIV）係一本現代英文嘅聖經版本，係全世界最廣泛使用嘅英文聖經之一。呢個版本嘅翻譯工作始於1965年，由超過100位來自唔同教派嘅學者合作進行。佢哋目標係翻譯出一本貼近原文意思，而且容易理解嘅聖經。NIV 喺1978年正式出版，受到唔少基督教團體歡迎。
NIV嘅翻譯特色係喺精確同可讀之間取得平衡。學者哋參考咗希伯來文、亞蘭文同希臘文嘅原文文本，然後用簡單明確嘅英文嚟表達，確保讀者可以輕鬆理解聖經嘅教義同故事。同時，NIV 亦提供多個修訂版，確保內容同現代語言使用習慣保持一致。
新四十二章

《新四十二章》（英文：Treasure of Destiny，原名《四十二章經》，中國大陸用名《傲嬌與章經》）係香港無綫電視製作嘅時裝電視劇，喺2023年1月首播，由陳豪、龔嘉欣、周嘉洛同江嘉敏領銜主演，並由譚凱琪、鄭子誠、黃山怡、鄺潔楹、林景程、易宇航、吳子冲同李君妍聯合演出，監製陳維冠。套劇用咗金庸小說《鹿鼎記》入面「四十二章經藏寶圖」嘅傳說做藍本去創作嘅現代尋寶故仔。
套劇借用咗無綫電視1984年劇集《鹿鼎記》嘅一啲片段，亦用咗佢首主題曲《始終會行運》做套劇嘅片尾曲。

故事大綱
豬肉檔老闆娘朱螢嬌（龔嘉欣飾）喺大學修讀中文系碩士課程，期間遇上為人風趣幽默但精神萎靡嘅教授章經（陳豪飾）。二人經常發生磨擦，猶如前世冤家，但大家都唔知，命運早注定二人要經歷百般波折，先能夠修成正果、得到傳說中嘅寶藏。擁有數學天賦嘅邵桂芝（江嘉敏飾）對擁有雙重人格嘅柯建寧（周嘉洛飾）一見鍾情，亦想搵到寶藏。同一時間，幫章經解決失眠問題臨床心理學家關玉菁（譚凱琪飾）亦對寶藏打主意。眾人為咗寶藏，展開一輪明爭暗鬥……

抄襲爭議
有部分觀點批評呢套劇，有唔少位置都出現抄襲問題：
初版海報抄襲內地劇《一路繁花相送》嘅海報，兩張海報都係主角排排坐、部分角色同樣翹腳chok樣、海報背景都係淺色主調、同埋劇名字眼都係由紫色漸變至藍色。
劇集開宗名義向《鹿鼎記》「致敬」，但呢啲古代角色輪迴轉世來到現代嘅橋段，無綫已經用完一次又一次，自我抄襲《水滸無間道》同其他作品。

被指拍攝過程對先人不敬
《新四十二章》入面取景嘅大學場地原來係位於屯門曾咀靈灰安置所，有啲網民就批評，呢啲舉動對先人不敬，亦有人話無綫咁樣係對在生嘅觀眾不敬，當觀眾係傻。

臨時由台慶檔期抽起同刪減集數
《新四十二章》本嚟被安排做其中一套無綫電視55周年台慶劇，喺2022年11月中首播，但最後臨時抽起咗，改由《法證先鋒V》頂替，並順延到2023年1月底首播。
另外，套劇原來係25集，但首播期間縮減到24集完，最後一個禮拜播到禮拜四就大結局，禮拜五同一時段安排播《獎門人Ladies First感謝祭》，刪減集數原因未明，亦係翡翠台極罕見安排一套自製劇喺禮拜四播大結局。根據之前由電視台公開嘅劇照，黃山怡飾演嘅大反派Nasa被射盲右眼後原來未死得，再戴住眼罩同眾主角喺木廠進行終極對決，而主角都戴有防毒面罩，呢啲情節最後並未有播出，監製陳維冠辯稱唔關戴防毒面罩敏感事，而係因為想配合劇名《新「四十二」章》，所以剪成24集。
新土耳其里拉

新土耳其里拉（Yeni Türk Lirası，簡叫做YTL）係土耳其同埋塞浦路斯島北部（北塞浦路斯）嘅法定貨幣，ISO 4217代號為TRY。因為本來嘅土耳其里拉面值太大，攪到用嗰時好唔方便，又令貨幣貶值，於是進行貨幣改革。2005年1月1號開始新土耳其里拉代替咗本來嘅土耳其里拉，但係舊貨幣重一路流通至2005年底。
新土耳其里拉喺2009年1月1號改叫土耳其里拉。
新圍站

新圍站係輕鐵車站之一，代號160，屬於單程車票第3收費區，共有2個月台，為新圍同埋周邊地區居民提供服務。
新地

新地（英文：Sundae），又叫雪糕新地，係起源自美國嘅甜品，將雪糕放落個杯度，再淋生果味糖漿，可以再加花生碎、果仁碎、生果碎、朱古力碎咁。
新四軍

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:新四軍。如果個提名未完成同埋響討論頁度無留言嘅話，噉呢個標籤就可以拎走。
呢篇文要由頭寫過。請用討論頁商量細節。
唔該幫下手加長、改好啲呢篇文。討論頁或者要求加料版可能有多啲資料。呢篇文 需要熟悉呢方面嘅人幫手寫。 詳情請去討論頁睇。呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。呢篇文（或呢段）要按維基百科格式，以達到維基百科嘅品質標準。麻煩幫手改改呢篇文，特別係啲分段同埋相關嘅連結。（幫下我）
國民革命軍陸軍新編第四軍，簡稱新四軍，係第二次國共合作期間由第五次反圍剿失敗後留喺南方八省進行游擊戰爭嘅中國工農紅軍同游擊隊根據國共兩黨談判達成嘅協議喺1937年10月改編而成嘅軍隊。新四軍係主要由項英創建嘅，由中共中央革命軍事委員會領導，下轄四個支隊，編入第三戰區戰鬥序列，但實質唔受國民政府軍事委員會指揮。
1945年抗日戰爭結束後，新四軍號繼續沿用到1947年1月先撤銷，原新四軍部隊主力除咗第3師（黃克誠部）開赴東北加入東北野戰軍，第5師（李先念部）改編為中原軍區外，其餘主力改編為華東野戰軍，1949年1月改稱第三野戰軍。
春嬌與志明

《春嬌與志明》（英文：Love in the Buff），係2012年上畫嘅港產片，《志明與春嬌》嘅續作，由楊千嬅、余文樂、徐崢、楊冪主演，彭浩翔執導。2017年有新一套續作《春嬌救志明》。
春宵苦短，少女前進吧！

《春宵苦短，少女前進吧！》（日文：夜は短し歩けよ乙女）係森見登美彥寫嘅小說，2006年11月出版。故事描述「學長」迷戀嘅「黑髮少女」，每日為咗吸引佢嘅目光而費盡心思。但喺佢哋嘅身邊，重有其他各式各樣風格奇特嘅角色，圍繞喺主角、少女、以及荒誕角色間嘅故事就喺度展開。
春宮圖

春宮圖係指舊時中國同日本等地用做愛做主題嘅畫，最早可以追溯到去東漢時期。
春宵夢裡人

《春宵夢裡人》（英文：I'll See You in My Dreams）係一套1951年嘅美國電影，由桃麗絲黛、丹尼譚馬斯、占士基理臣主演，米高寇蒂斯執導。
春川

春川係大韓民國江原特別自治道一市，亦係佢嘅首府。
春川真澄

春川真澄 ，係日本嘅一個女演員。

拍過嘅作品一覽
呢個表唔完整，歡迎加料。
春山泰雄

春山泰雄（1906年4月4號—1987年6月17號）係大日本帝國足球員，司職前鋒，曾經喺1927～1930年間爲日本足球代表隊出場4次，重參加過1927年同1930年遠東運動會。
搜神記

《搜神記》係中國晉代一本書，作者干寶，收集咗嗰時同神仙鬼怪相關嘅民間傳說。
搜索及拯救

搜索及拯救、搜索及救援、或者搜救（英文：Search and rescue，簡稱 S.A.R.）係搜索並向身處危險嘅人提供援助。
喺搜索及拯救呢個大類別之下，重可以依工作環境而再分類，例如山地搜救、搜救犬地面搜救、城市搜救、水面／水底嘅海空搜救、同埋戰場上嘅戰鬥搜救。
各國對「搜索及拯救」呢個詞都有唔同嘅定義。

1656年荷蘭商船沉沒事件
世界上最早嘅搜救紀錄由1656年喺澳洲西面沉沒嘅荷蘭商船Vergulde Draeck嘅殘骸搵到。沉船後，生還者曾經發出求救訊號，營救者進行過三次救援，但係全部都唔成功。

1983年大韓航空007班機事件
1983年9月1號，大韓航空007號班機連同機上乘客機員合共269人喺日本海近薩哈連島附近俾蘇聯空軍嘅飛機擊落。蘇聯派遣搜直升機同船隻喺蘇聯水域進行搜救，而國際水域搜救行動由美國、韓國同埋日本聯合進行，但係兩邊都無發現生還者。

一般地面搜救
地面搜救（Ground Search and rescue）係搜索失蹤人士或者拯救喺地面或內陸水道（例如引水道）遇到危險嘅人。傳統上主要喺荒野區域搜救，但係城市同市郊地區對搜救服務嘅需求越嚟越多。有啲搜救行動要搜救犬幫手。
唔好撈亂喺市區嘅地面搜救工作同城市搜救。下面段落有講城市搜救
。

山地搜救
山地搜救（Mountain Search and rescue，MSAR）一般係指山區環境中嘅搜救活動，雖然有時會用於攀山搶救或者他野生環境中嘅搜救。遠離城市以及地形性質導致各地嘅山地搜救隊伍發展出專門嘅設備同技術。
山地救援服務可能由受薪全職人員或志願人士提供。喺需求比較高嘅地方例如阿爾卑斯山、有山嶺嘅國家公園、滑雪度假村可能有全職人員提供救援服務。但係，山地搜救嘅勞動密集性質、當地地形特性知識、需要某啲特定嘅技術去配合某啲環境、加上求助召喚嘅偶發性，意味住好多地方嘅山地搜救主要依賴志願部隊 — 通常由當地嘅登山者或者嚮導組成。經常可以見到全職救援人員同志願服務合作。例如，受薪嘅直升機救援隊員可能同志願者一齊執行搜救。山地救援通常都唔使錢，有啲地嘅救援機構可收取服務嘅成本價格。但係有啲地方，例如瑞士，山地救援係非常之貴（2000到4000美元）。更偏遠或窮鄉僻壤地區，山地拯救服務組織往往係微不足道或者根本唔存在。

城市搜救
城市搜救（Urban Search and Rescue，簡稱USAR）涉及找尋以及救出因天然災害、結構倒塌、交通事故、礦道坍塌而被困嘅受害者，並對受害者進行必要嘅初步治療。
由事故調查嘅角度嚟睇，事故嘅成因可以分為意外同埋蓄意。
建築物坍塌事件包括唔穩定或者冧咗嘅建築物。通常坍塌事造成受害者被困喺又大量又重並且唔穩定嘅瓦礫碎片下。
過往嘅事件發現，救援行動展開後幾日仍然發現有受害者生存，所以應該據此計畫相應嘅救援服務。
搜救人員執行救援行動需要面對複雜而危險嘅環境。
各國各地嘅救援組織可能會有啲唔同，但係往往都同消防部門互相關聯。
日益複雜嘅救援方法同程序，以及各地嘅團隊遠渡重洋去第二度救災嘅現代機動能力，令國際之間出現「標準化」嘅強烈需求。聯合國「國際搜索與救援諮詢集團」喺大型自然災害中嘅作用最明顯。
因為涉及各種災害包括地震、颱風、暴風、龍捲風、洪水、大壩崩潰、技術事故、恐怖活動以及有害物質釋放，城市搜救被視為係一個跨越多種學科嘅綜合領域。

海空搜救
海空搜救（Air-sea rescue）係協調水上同空中救援隊伍搜索營救因為意外而跌咗落水嘅人，以及經出海時船隻受損而求助嘅人。

戰鬥搜救
戰鬥搜救（Combat Search and Rescue，CSAR）指打仗期間喺戰場裏面或者附近進行嘅搜救行動。

邊個負責公海搜救
國際水域依據《國際海上人命安全公約》劃分各國負責轄區。北極地區依照2011年5月《北極搜索和營救協定》決定搜救責任。

聯合國
聯合國資訊組織「國際搜救諮詢小組」促進各國同地區嘅搜救機構之間嘅訊息交流。

香港
一九九三年前由皇家香港輔助空軍執行搜救任務，其後香港政府飛行服務隊（GFS）接管輔助空軍同佢嘅搜救任務。飛行服務隊喺「香港航班資訊區域」400海里半徑範圍內執行海上搜救任務。

澳門
澳門嘅搜救由兩個單位進行：
澳門港務局及海關，負責喺澳門嘅水域執行海上搜救。
澳門消防局（Corp de Bombeiros de Macau）負責地面同空中嘅搜救行動。空中救援行動可能涉及私人承辦商好似天空穿梭直升機
。
梁嘉靖

梁嘉靖（JJ Neo，11月23號—）係新加坡女藝人，而家係新傳媒私人有限公司旗下嘅藝人。

家庭
佢媽媽係新加坡著名主持人周如珠。

早年生涯
梁嘉靖細細個就展露歌唱同表演天分，對表演特別有熱忱，喺新加坡國立大學主修哲學畢業，2007年至2012年期間曾經喺台北居住。
自2015年起，佢同唔少電子樂製作人攜手創作同演唱歌曲，喺唔同嘅網上平台發行。而去到，2018年，佢偶然被星探發掘後，佢參加咗中國華誼兄弟時尚新星盛典新加坡區選拔賽，獲得冠軍，並代表新加坡去到深圳同51名來自中國、澳洲仲有加拿大嘅參賽者參加總決賽。佢最終成為總決賽嘅優勝者之一。去到2019年1月，佢正式簽約俾新傳媒。
梁嘉駿

梁嘉駿（英文：Leung Ka Chun，1988年1月20號—）係香港男藝人，同時係一位測量師同多間公司老闆，為人所熟悉嘅係銀晉顧問及公正行有限公司負責人，有受傳媒採訪，同時佢都係太陽潛水學校同JS 模特兒公司老闆，涉獵多個範疇，2017年第29期無綫電視藝員訓練班學員，畢業後加入無綫電視。
佢喺2019年離開無綫電視，其後主力發展自己事業。
梁園區

梁園區係中國河南商丘一個市轄區，總面積673平方公里，人口80萬。
梁國雄

梁國雄（LEUNG Kwok-hung，1956年3月27號—），花名長毛、毛哥、饅頭雄，係前香港立法會議員，激進民主派代表人物，共產主義托洛茨基派信徒，網絡電台MyRadio星期一深夜節目〈足球頻道〉主持同埋星期五晚節目〈風也蕭蕭〉嘅客席主持。2006年4月，佢同黃毓民、陳偉業等人起咗政團社會民主連線。
梁國雄嘅招牌係把長頭髮同埋「捷古華拉」T裇。佢成日同四五行動響香港大細示威同警察肢體衝撞，亦多次被判違反公安條例；香港政府嘜咗佢做麻煩友。佢嘅鮮明形像係香港一個標誌，第度嘅香港旅遊指南都有記；有啲遊客會特登去蘭桂坊搵佢傾偈。
2017年2月8號宣佈參選2017年香港行政長官選舉，2017年2月25號由於未能夠得到足夠公民提名，宣佈放棄參選。

屋企
梁國雄祖籍廣東增城，香港出世。1988年，梁國雄識咗一名德國女人，兩人一度去咗德國一個小鎮過田園生活，最後分手收場（部份傳媒指梁國雄曾經結婚，但陶君行響2006年6月5號風波裏的龍門陣網上電台節目中指出梁國雄當時並冇結婚，只係同個女人共同生活啫）。
2021年，佢同社民連副秘書長陳寶瑩拉埋天窗。

履歷
佢響金文泰中學畢業，細個就跟阿媽入左派工會，中學時代參加毛派學生運動。畢業後佢做過酒保、地盤工等。

早年
1970年代，佢加入當時嘅托派政治組織「革命馬克思主義者同盟」（革馬盟）。1979年4月，梁國雄曾經因紀念四五天安門事件三周年同支持內地民主運動，被控以「非法集會」罪，入獄一個月。
1989年革馬盟解散，佢就同一群志同道合嘅朋友，包括梁耀忠等人，創辦四五行動，並且係紀念四五天安間事件同八九民運早期（1989年4月，民運仍限於學運狀態）已組織多場示威，聲援北京學生。
1989年到1999年間，梁國雄同四五行動最廣為人知嘅喺，佢哋一次又一次喺中共領導人訪港期間抬假棺材到佢哋活動地點示威。
梁國雄喺六四18週年紀念活動。

政途
梁國雄喺2000年嘅立法會選舉曾經因為不滿劉慧卿嘅政策太保守，而喺新界東選區挑戰佢，以18,235票對63,541票輸咗，係全區最高票嘅落選人。
2003年，佢又喺區議會選舉中越區前往北角錦屏區挑戰蔡素玉，以「踢走保皇黨」做競選口號，意圖動搖福建幫響嗰區嘅鐵票，但以些微票數飲恨。
2004年香港立法會選舉中，佢再次出選新界東，最後佢以六萬多票順利當選。
2007年8月香港紮鐵工人嘅示威集會，梁國雄參與聲援。
2004年10月6號，梁國雄宣誓就任香港立法會議員，響正式誓詞前後，佢加插咗「效忠人民」及「平反六四」等字句。宣誓後佢並冇按慣例簽誓詞。香港立法會秘書長及後話，立法會冇明文規定宣誓後要署名，誓詞仍然有效。梁國雄就任香港立法會議員後，部分港人認為佢只顧將街頭勇士形象帶入立法會，未能以一個立法者身份去提倡並宣傳自己嘅政綱同埋理想，以致佢嘅支持度大不如前。但事實上，佢係上年度喺議會發言次數最多、而且從未缺席立法會會議嘅議員。
梁國雄亦係立法會保安事務委員會嘅委員。
2005年4月29號，梁國雄等人搭車去到東區海底隧道九龍入口，並落車拉起橫額抗議東隧加價，響2006年3月21號被判阻街罪成，判監12日，但獲准以1000蚊保釋，等候上訴。2007年1月5號，梁國雄等人獲高等法院判上訴得直，無罪釋放。
2007年6月3號，梁國雄聯同四五行動成員到前房屋及規劃地政局局長孫明揚寓所外示威，期間有人衝擊大門。梁國雄因涉嫌參與非法集會喺6月5號被捕。
2010年1月，梁國雄同埋其他四個議員，包括陳淑莊、梁家傑、黃毓民、陳偉業，唔撈立法會議員。不過，佢哋之後參加補選，話借補選畀市民搞「變相公投」，為日後香港政制改革表態。結果，長毛喺補選攞到十萬幾票，成功重返立法會。
2017年7月14號，佢同劉小麗、姚松炎、羅冠聰畀高等法院宣佈宣誓無效，意味住佢嘅13年立法會議員生涯告一段落。
喺2019年嘅第6屆香港區議會選舉裏面，梁國雄參選九龍城區嘅土瓜灣北選區，結果都係落選，輸畀民建聯嘅李慧琼。

長髮
梁國雄嘅一頭長髮，其實同六四事件有關。佢曾經講過中國政府若果唔平反六四，佢就唔會剪髮。一直以來，就只得佢坐監嗰次俾人剪髮[未記出處或冇根據]。

同曾蔭權關係
梁國雄一向以激烈方式示威見稱，但佢同曾蔭權早喺二十年前認識，不過因為佢哋兩個嘅政治取向唔同，所以近年已極少聯絡。
響2007年3月1號，行政長官候選人答問大會響灣仔會議展覽中心舉行期間，梁國雄喺會場示威時唔覺意仆親，曾蔭權喺第二朝打電話畀梁國雄問候佢。

受公屋富戶爭議困擾
梁國雄自2004年起任擔任立法會議員，長期住開公屋，經常被親中派攻擊話佢霸佔公共資源。對此，佢就話自己唔一定次次選舉都當選，而且佢擔任議員大部分嘅收入都攞咗去捐助民主運動，並唔係自己享受。而去到2016年，由於佢已經年滿60歲，所以根據房委會規定，佢亦唔受公屋富戶政策嘅限制。
梁嘉麗

梁嘉麗，香港親中派政治人物兼商界人士，香港銀行學會行政總裁。

選舉經歷
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。
杏花邨

杏花邨（粵拼：hang6 faa1 cyun1；英文：Heng Fa Chuen）係香港嘅一個大型私人屋苑，喺香港島柴灣西北。嗰度原本係白沙灣。填咗海之後，杏花邨喺1986年起好，發展商係地鐵公司（而家叫港鐵公司）杏花發展有限公司，由而家嘅嘉里建設承建。交通主要靠港鐵港島綫杏花邨站。
維基同享有多媒體嘅嘢：Heng Fa Chuen
杏花嶺區

杏花嶺區係中國山西太原一個市轄區，總面積170平方公里，人口52萬。
杏鮑菇

杏鮑菇（粵拼：hang6 baau1 gu1；學名：Pleurotus eryngii），喺香港叫雞肶菇，係側耳科側耳屬嘅真菌兼食用菇，側耳科側耳屬嘅真菌類植物兼食用菇。

樣
同鮑魚有20～30%似，但細過杏鮑菇。
杏花邨站

杏花邨站（粵拼：hang6 faa1 cyun1 zaam6；英文：Heng Fa Chuen Station）係港鐵港島綫嘅中途站，喺香港東區白沙灣杏花邨，位置介乎亞公岩同柴灣之間。車站喺地面，設有兩個側式月台。本站係港島綫唯一一個地面車站，而車站側邊係港島綫嘅柴灣車廠，上蓋係港鐵公司物業杏花邨同埋大型購物中心杏花新城。

車站月台
杏花邨站係港島綫唯一一個地面車站。杏花邨設有2個相對嘅側式月台，月台中間設有水泥隔音同廣告板。杏花邨站冇同其他港島綫車站一樣，喺月台牆壁掛設大型書法車名字樣。月台全部用紙皮石牆身，車站設計以及佈局同荃灣綫荃灣站相似。由於冇冷氣，因此未有裝月台幕門。每邊月台都設有升降機及扶手電梯。
原本列車由杏花邨站開往筲箕灣站方向嗰時，會有一段露天路段先入隧道，但該段露天路段喺大約1998年時因車廠擴建俾隔音罩遮咗。

利用狀況
杏花邨站嘅人流喺星期一至五繁忙時間較多，因為附近有香港專業教育學院（柴灣分校） 、中小學同埋杏花邨嘅居民要返工返學。而星期六、日就較少。

車站歷史
杏花邨站大堂
杏花邨站原址係藍塘海峽近鯉魚門炮台嘅海邊，喺港島綫定線設計時已計劃將個海邊填平。1985年5月31號杏花邨站成為港島綫第一期啟用嘅車站之一。
地鐵當局曾經研究港島綫支線，由杏花邨站連接小西灣，但因技術及成本問題而擱置。
「杏花邨站」喺通車前曾經考慮命名為「白沙灣站」（Pak Sha Wan Station）、「柴灣碼頭站」（Chai Wan Quay Station）、「北柴灣站」（North Chai Wan Station）及「阿公岩站」（Agonar Station）。
而喺2001年杏花新城翻新完嗰時，恒生銀行被編排喺A1出口行人樓梯旁邊嘅杏花新城中翼商場入面，同站內嘅銀行只係隔咗幾十米，於是站內銀行喺2002年停止服務，該位置經翻新後，恒生銀行增設兩部自動櫃員機。
杏翠苑

杏翠苑係香港嘅居者有其屋屋苑，由香港房屋委員會發展，喺柴灣嘅填海地，近柴灣公園、漁灣邨、翠灣邨、翠樂邨。屋苑有兩棟樓，喺1997年起好。
杏花古井

杏花古井（粵拼：hang6 faa1 gu2 zeng5），原名石泉，係中國廣東廣州嘅一處古蹟，大清同治五年（1866年）起好，位置喺荔灣區芳村嘅聚龍古村入面。
座井隔籬亦擺咗嚿清末探花——李文田詩作嘅百年石碑。

史
大清同治年間，住響聚龍古村有位嗌鄧大林嘅醫師起咗那林莊幫冇錢醫病啲病人種杏樹，後嚟種得越嚟越多而成林，一到花開時節就有好多花香味，好多文人成日嚟睇花，而鄧大林成日攞座井水嚟幫人客斟茶。後嚟因氣香味滑而俾好多世人話奇跡。雖然1972年由於芳村區搞開發，起芳村大道時而填咗個井留返石圈響度，但後人意識到話呢種行為屬破壞文化同唔識歷史嘅行為而喺廣州柴油廠嚿地皮（而家係宏信922創意園）另起咗個杏花古井重將原先嘅井臺石圈裝喺井上邊。
木島徹也

木島徹也（1983年8月20號—）係日本足球員，司職前鋒，效力讚岐卡馬達馬尼。
木島悠

木島悠（1986年5月18號—）係日本足球員，司職前鋒，效力過清水心跳，大分三神，及Verspah Oita。
木心

木心（1927年2月14號—2011年12月21號），本名孫璞，字仰中，號牧心，係浙江烏鎮人，中國畫家、作家同詩人。
木島良輔

木島良輔（1979年5月29號—）係日本足球員，司職前鋒，效力讚岐卡馬達馬尼。
木工

木工，係一門同木材有關嘅工藝，主要用喺建築同整傢俬。做木工嘅人叫木匠。
木廠街

木廠街（英文：Mok Cheong Street），係香港九龍馬頭角嘅一條馬路，由馬頭涌道開始，去到土瓜灣道，係馬頭角十三街之一，街尾有白普理盲人護理安老院同埋香港盲人輔導會工廠暨庇護工場。
馬頭角十三街
木彈

木彈（英文：Wooden bullet）係種防暴用嘅非致命武器，即係經由槍發射嘅木製子彈，用法係將彈射向群眾腳前嘅地面，等佢爆裂反彈打中群眾嘅腳。
木彈係由香港警察喺1958年開始用，之後傳到北愛爾蘭等地區，不過呢隻武器好易令人重傷，所以到1970年代就畀橡膠彈取代，而家主要只係得美國警察將木彈納入其中一種裝備。
木島宇太

木島宇太 ，係日本嘅一個男配音員。

配音作品一覽
呢個表唔完整，歡迎加料。
木島隆一

木島隆一 ，係日本嘅一個男配音員。

配音作品一覽
呢個表唔完整，歡迎加料。
木州

木州縣（越南文：Mộc Châu）係越南山羅下轄嘅一個縣。
橫山卓司

橫山卓司（1990年4月19號—）係日本足球員，司職守門員，效力過盛岡仙鶴。
橫尾麻里

橫尾麻里，係日本嘅一個配音員，出名嘅配音作品有救難小英雄。

配音作品一覽
呢個表唔完整，歡迎加料。
橫山區

橫山區係中國陝西榆林一個市轄區，總面積4084平方公里，人口32萬。
橫山久美

橫山久美（1993年8月13號—）係日本足球員，踢前鋒，曾經喺2015～2017年間為日本女子足球代表隊出場24次，入咗11球。
橫山博敏

橫山博敏（1975年5月9號—）係日本足球員，司職中場，效力過市原JEF聯，橫濱FC，甲府風林，及TDK。
橫山拓也

橫山拓也（1985年6月29號—）係日本足球員，司職前鋒，效力過浦和紅鑽，山形山神，愛媛FC，及藤枝MYFC。
方解石

方解石係種礦物，亦係碳酸鈣嘅穩定形態，莫氏硬度將佢嘅硬度定義做3。
方艙醫院

方艙醫院，係中華人民共和國政府發明用黎解決武肺病毒「病人」同「普通人」分開隔離既問題。
相信係臨急臨忙起出黎，因此建築以至人員都係被人一直指好壞參半，問題多多。不過，香港有城中名人話方艙好正，例如有肥媽同埋何君堯。

大概建築
一個個大貨櫃改造鐵屋，有共用廁所同守衛，外圍有監獄級鐵幕圍繞和閉路電視，安全有效防止未允許既出入，將隔離人士同出面市場分開。

用途建議
香港政府官員李家超話：入住患者要同人分享設施。
民建聯議員陳恒鑌話：隔離設施改做「香港驛站」，邊個要出境，首先同我入去住下。
建制派藝人肥媽話，疫後將佢轉做臨時房屋，要無做野同無家既人入去。
黃夏蕙想要方艙醫院一樣既老人院。
雙氧水教會：美國有「FEMA集中營」（所講FEMA同埋方艙醫院其實都係防疫建設）且有認為FEMA硬件更成熟人性化。
方藝潭

方藝潭（2002年5月7號—）係大韓民國嘅一個男藝人同埋歌手。
方舜文

方舜文（Margaret Fong）係香港貿易發展局嘅總裁（2014年10月起），專責推廣對外貿易。佢出任呢個職位之前，曾經係香港貿易發展局副總裁（2010年→2014年）、香港政府旅遊事務專員（2008年→2009年）、運輸局副局長（1999年→2004年）。中間佢响美國做咗四年半駐華盛頓經貿處處長同埋總經貿專員。
方言

方言係一個語言學術語，英文係Dialect。方言分兩種，一種叫「地域方言」（英文：regional dialect），另一種叫「社會方言」（英文：Sociolect 或 Social Dialect）。地域方言係語言嘅地域變體，多數嚟講地域方言係因為大規模移民之後，久而久之演變出嚟。而社會方言係語言嘅社會變體，同一種話因為唔同人嘅職業、階層、年紀、性別差異，而喺講嘢嘅口音、措辭、言談之間會有唔同，例如上流社會同低下層社會嘅人講嘢就有唔同。社會方言之下又有所謂個人方言（英文：idiolect），即係每個人講嘢自己嘅特點。

「方言」相對「語言」
睇埋：互通程度
通常任何有語言差異嘅社會，基本上每個人講嘢都係講方言，方言相對於語言嚟講，語言屬於一個抽象觀念，因為實際上每個人講嘢都係講方言而唔係講語言。對於語言一個比較實在啲嘅理解，可以講成「民族共同語」或者「民族語言」，即係指一個民族講嘢嘅大圍基礎。例如中國嘅民族共同語就係普通話，但實際上唔同地方嘅人講普通話都帶有方言嘅特性，就算係以標準普通話，即北京話嚟計，佢本身亦係一種地域方言，所以民族共同語其實本身都係以某一種方言作為基礎，所以又有分非基礎方言同基礎方言，但兩種嘢之間都有好多相通。
方言文學運動

方言文學運動係中國共產黨1940年代利用方言做政冶宣傳一場運動。響唐人地方推行。
方言文學運動 (香港)
方臘

方臘（？—1121年10月7號），又叫做方十三或者方朕，原籍安徽歙縣，後嚟搬咗去睦州青溪縣（依家既浙江省淳安縣）。佢係北宋末年著名既明教領袖同埋農民起事既首領，佢俾人叫做「喫菜事魔」之徒，或者叫「食菜事魔教」。

生平
方臘係打工仔出身，性情豪爽，深得人心，加上組織能力強，佢利用咗明教嚟傳教，號召咗很多生活困苦既農民跟佢；當時既宋朝統治者窮極奢侈，平民辛做嘢都食唔飽，江浙一帶仲受到花石綱（綱係宋朝係指運輸隊）既搜刮，另一方面宋朝俾遼夏貴族既歲銀又多，農民對朝廷對內強暴，對外軟弱、屈辱求和其實都唔滿意。
公元1120年（宣和二年）方臘率眾係歙縣七賢村起事（有啲講法係淳安縣萬年鄉清溪幫源洞起事），喺漆園嗰度誓師，指出宋朝既朝廷所犯既惡行，自稱聖公，年號永樂，用頭巾做標誌，計劃十年內推翻宋朝。
公元1121年（宣和三年）四月，宋朝名將韓世忠，帶兵打方臘，生擒咗方臘同埋部下五十二人，喺同年八月係汴京被處決咗佢哋，呢件事，歷史上叫做「方臘之亂」。當時既情況，就好似《續資治通鑑》所講：「凡破六州、五十二縣，戕平民二百萬。所掠婦女，自賊洞逃出，裸而縊於林中者，相望百餘里。」
後嚟宋朝政府將睦州改名做嚴州，清溪縣改名做淳化縣。

文藝作品
《水滸》 方臘被鲁智深活捉
施耐庵寫既章回小說《水滸傳》裏面有描寫方臘起義反抗宋朝既故事，故事亦都描寫咗好多方臘既大將，仲有方臘立太子方天定等既情節。‎施耐庵將方臘寫做「四大寇」之一（《水滸傳》既「四大寇」係山東宋江、淮西王慶、河北田虎、江南方臘），最後方臘俾魯智深捉咗；但係喺民間傳說，活捉方臘既係武松，而「武松獨臂擒方臘」最早係喺南宋筆記《林泉野記》提到，後來既元雜劇都有呢個情節，比《水滸傳》流傳得更加早。後來拍攝既電影、電視劇，例如邵氏電影既《蕩寇志》、大部分都加入咗「武松獨臂擒方臘」既情節。
方芷欣

方芷欣（英文：Fong Tsz Yan，1995年1月24號—），綽號方方，係香港女舞蹈員，主要做伴舞工作。2020年佢參加ViuTV搞嘅《全民造星III》，入到20強後止步。2021年參加ViuTV選秀真人騷《全民造星IV》，25強止步。
方胤

方胤（英文：William Yan Thorley，2002年9月3號—）係香港男泳手，喺2020年夏季奧林匹克運動會參加男子10公里公開水域項目，喺26名選手入面以第22名完成。
機場第三航廈站

機場第三航廈站係台灣桃園捷運機場線一個起緊嘅車站，喺桃園市大園區，同桃園國際機場第三航廈互相連接。呢個站仲未啟用，需要等到第三航廈嘅興建工程完成，預計係2025年先會投入服務。
機場跑道

機場跑道係畀飛機起飛加速，同降落減速助跑嘅道路，通常嚮機場或者航空母艦上面。跑道同機場一樣要好平坦，一眼睇到晒，冇嘢阻住。
機場綫

深圳地鐵11號綫：深圳地鐵其一路線，2008～2013年間嗌過機場綫。
首都機場綫：北京地鐵其一路線，2008～2019年間嗌過機場綫。
大興機場綫：北京地鐵其一路線。
桃園機場捷運：桃園捷運其一路線，通稱機場線。
機場第二航廈站

機場第二航廈站係桃園捷運機場線嘅一個車站。
機場路

機場路 (廣州)，喺中國廣東省廣州市白雲區。
機場路 (香港)，喺香港離島區赤臘角。
機場路 (佛山)，喺中國廣東省佛山市南海區。
機場路 (合肥)，喺中國安徽省合肥市包河區。
機場路 (杭州)，喺中國浙江省杭州市江干區。
機場路 (珠海)，喺中國廣東省珠海市香洲區。
機場路 (哈爾濱)，喺中國黑龍江省哈爾濱市道里區。
機場路 (貴陽)，喺中國貴州省貴陽市花溪區。
機場路 (金華)，喺中國浙江省金華市義烏市。
機場路 (邢臺)，喺中國河北省邢臺市沙河市。
機場路 (運城)，喺中國山西省運城市鹽湖區。
機場路 (唐山)，喺中國河北省唐山市路北區。
機場路 (北京)，喺中國北京市朝陽區。
機場路 (上海)，喺中國上海市浦東新區。
機場路 (深圳)，喺中國廣東省深圳市寶安區。
機場路 (桂林)，喺中國廣西壯族自治區桂林市臨桂縣。
機場路 (湛江)，喺中國廣東省湛江市霞山區。
機場路 (寧波)，喺中國浙江省寧波市鄞州區。
機場路 (汕頭)，喺中國廣東省汕頭市龍湖區。
機場路 (無錫)，喺中國江蘇省無錫市濱湖區。
機場路 (梧州)，喺中國廣西壯族自治區梧州市萬秀區。
機場路 (鄭州)，喺中國河南省鄭州市新鄭市。
機場路 (高雄)，喺臺灣高雄市梓官區。
機場路 (達卡)，喺孟加拉達卡市孟加拉北區。
機場路 (亨茨威爾)，喺美國阿剌班馬州亨茨威爾市。
機密邂逅

《機密邂逅》（粵拼：gei1 mat6 haai5 hau6，The Tourist）係套2010年上畫嘅美國劇情片，主角係安祖蓮娜祖莉。
機場路巴士總站

機場路巴士總站係中國廣東廣州一巴士總站，1989年起好，位置喺白雲區廣園中路同機場路嘅交界西南角（機場立交西南角，三元里村入面）。
而家有2條電車、8部巴士、1部夜班車、1部高速巴士同1部高峰巴士用呢個站做總站。

史
巴士站由電車公司考慮到嗰時越秀公園總站（2001年取消兼拆咗）越嚟越多車嘅關係，1989年喺機場路近機場立交西南角嗰邊另外起咗個新嘅總站，重將嗰時嘅1、3號電車向北搬入新嘅總站入面。期間佢一直係電車總站，即使係1999年先後開通嘅5、8號電車都係噉。從1999年開始，呢個站發展成電車公司總部所在地兼大型無軌電車總站。2001年7月受到舊廣州體育館拆除同2號綫越秀公園站嘅疊加工程影響，原先喺越秀公園總站入面停嘅巴士一窩蜂噉搬入機場路總站。原先喺總站入面停嘅8、5號電車先後向北搬走，令總站變成大型巴士總站場。
橫州市

橫州市係中國廣西南寧一縣級市，面積3464平方公里，人口120萬。
橫帶貍貓屬

橫帶貍貓屬（學名Hemigalus）係食肉目靈貓科下嘅一個屬。
橫崗街道

橫崗係中國深圳龍崗區一地，行政上係條「街道」，叫橫崗街道，面積23.1平方公里。
橫崗舊時係鎮，叫橫崗鎮，2004年將佢改做街道，響2016年拆出圓山街道。
橫店

橫店係浙江地方，喺金華東陽嘅一個鎮，最出名係橫店影視城。
橫崗

橫崗村：多處。
橫崗街道：喺廣東深圳龍崗區。
橫峯

橫峯係中國江西上饒一個縣，總面積655平方公里，人口21萬。
末日反擊戰

《末日反擊戰》（Battlefield Earth）係一部2000年嘅美國科幻動作電影，由Roger Christian執導，改編科學教創辦人L. Ron Hubbard（中文：L·羅恩·賀伯特）嘅1982年英文同名小說《Battlefield Earth（中文：地球戰場）》嘅頭一半內容。主演係尊特拉華達、Barry Pepper、科力士韋德加。
套片被人批評係史上最差嘅電影之一。
末日機

末日機（doomsday device）係指科幻當中常見，想像中能夠完全噉毀滅一粒行星上嘅生命嘅終極武器；自從二戰核武俾人喺實戰當中使用之後，世界各地嘅人就開始對「新科技創造嘅武器造成不可挽回嘅破壞」作出反思，令到軟科幻同硬科幻當中都出現咗末日機嘅諗頭。例子可以睇吓《星戰》當中能夠一炮破壞成粒行星嘅巨型太空站死星（Death Star）。
末柄里惠

末柄里惠 ，係日本嘅一個女藝人同埋配音員。
末日幻想

末日幻想（apocalyptic fiction）係科幻同奇幻等文類當中常見嘅橋段，指個故仔講地球上嘅人類遭受某啲巨大災難（例如係有巨型嘅殞石撞落地球或者人工智能叛變等），搞到人類文明進入崩潰狀態。末日後幻想（post-apocalyptic fiction）就係指個故仔集中講災難後嘅世界係點。
末端肥大症

末端肥大症（英文：acromegaly）係青春期過後腦垂體分泌過量嘅生長荷爾蒙，導致身體唔再生高嘅情況下手同腳肥大嘅症狀。
如果響青春期之前發生，就會導致巨人症，而唔係末端肥大症。
末日危城：亞蘭納傳奇

《末日危城：亞蘭納傳奇》（Dungeon Siege: Legends of Aranna）係Gas Powered Games同Mad Doc Software一齊合作開發嘅3D動作角色扮演遊戲，係第一系列《末日危城》嘅擴充附屬資料片，於2003年11月11號賣初版。
2005年8月16號，第三系列嘅資料片《末日危城II》推出。
末日困獸戰

《末日困獸戰》（英文：Rampage）係一套2018年上畫嘅美國電影，由畢特比頓執導，狄維莊遜、娜奧美夏莉絲、瑪蓮艾卡曼、積拉斯、祖曼堅尼路、謝菲甸恩摩根主演。
死亡遊戲

；英文：Game of Death），開拍初期叫《死亡的遊戲》（sei2 mong4 dik1 jau4 hei3；The Game of Death），係李小龍主演同有份諗嘅一齣戲。李小龍死時拍咗三分之一，嘉禾娛樂重頭寫過個故仔，用替身演員拍返剩返部份，同剪接幫補，用咗兩年，1978年公映。
李小龍喺片中着住嘅黃色戰衣同雙截棍打嘅一幕，更成為經典。
死侍：不死現身

《死侍：不死現身》（英文：Deadpool）係一套2016年上畫嘅美國電影，由添米勒執導，賴恩尼諾斯主演。
死光槍

死光槍（英文：raygun）係指科幻當中常見、能夠射光束嘅能量武器。
死亡谷

死亡谷，又叫死人谷，係美國加州東南面嘅一個谷，小小地方入埋內華達州。而家佢係國家公園。
死侍2

《死侍2》（英文：Deadpool 2）係一套2018年上畫嘅美國電影，2016年電影《死侍：不死現身》續集，由大衛雷奇執導，賴恩尼諾斯、佐斯布連主演。
喺同年12月上畫《從前有個死侍》（英文：Once Upon a Deadpool）係一套修剪過嘅13歲都睇得嘅版本。
死亡證

死亡證係一種證明一個人已經死咗嘅文件，入面可能記載嗰個人幾時、邊度同埋點樣死嘅資料。
死侍與狼人

《死侍與狼人》（Deadpool & Wolverine）係齣2024年美國電影，由桑里維執導，賴恩雷諾士、曉治積曼主演。
暴飲暴食

暴飲暴食（英文：binge eating）係一種行為，指一個人喺短時間之內唔受控制噉係噉勁食嘢，可以係某啲心理病嘅症狀。
暴龍

暴龍（Tyrannosaurus rex，拉丁文意思係「蜥蜴入面嘅暴君」），又叫做霸王龍，係暴龍屬（Tyrannosaurus）唯一一個有效物種。佢係一種大型食肉恐龍，身長最長可達15米，身高約5米，體重平均有9公噸。暴龍嘅咬合力係已知動物入面最大嘅其中一個，咬合力將近6公噸、相當於一隻大象嘅重量。
目前暴龍係現代恐龍文化同美國恐龍化石群當中最具代表性、最知名嘅恐龍，原因係喺《侏羅紀公園系列》嘅電影同電子遊戲裏面擔任最主要嘅恐龍角色導致。喺咁多種兒童讀物、博物館展品入面，暴龍亦係提及「恐龍」呢個概念時，必定會出場介紹嘅經典恐龍形象。
暴龍重建圖
過時嘅暴龍重建圖，條尾拖地。
暴龍重建圖2
幼年暴龍插圖
暹崗站

蘇元站喺6號綫規劃時期嗌過暹崗站。
暹崗XIANGANG






廣州地鐵6號綫潯峰崗站　◄金峰站 蘇元站►　香雪站
暹崗站（粵拼：cim3 gong1 zaam6；英文：Xiangang Station）係廣州地鐵6號綫嘅車站，2016年12月28號開放，位置喺黃埔區科學城，科學大道同開創大道嘅交界。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台東邊。

站廳
暹崗站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有個島式月台，喺科學大道同開創大道嘅交界地底。

商舖同自助服務
呢個站暫時未有商舖同自助服務。

出入口
暹崗站冚唪唥嘅出入口C出入口C出入口 D出入口D出入口
呢個站有2個出入口，分别係C同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做科學城東站。

施工
2011年6月17號，6號綫二期工程正式喐手起。同年9月，廣州市民政局公佈6號綫蘿崗段嘅站名時，改名做暹崗站。
2013年11月初，車站正式封頂。
2014年11月，車站嘅基坑正式開挖。
2015年1月，出入口正式施工。

開通
從2016年12月28號朝早頭一班車開出到長湴之後，6號綫列車亦開入呢個站。
曆元

曆元（epoch）喺天文學上係指一個攞嚟做對照點嘅時間點，即係例如當嗰點時間做 0，嗰點時間嘅 2,000 年之後嗰一點時間就算係「+2,000 年」。
暹羅京都銀行

暹羅京都銀行係泰國一間銀行，1941年創立，總部喺曼谷。佢係泰國第六大銀行，2010年畀加拿大豐業銀行買咗。
暹羅貓

暹羅貓（英文：Siamese cat）係種原產自泰國（舊時叫暹羅）嘅貓品種，亦係東南亞好常見嘅短毛貓。
暹羅鱷

暹羅鱷（羅變調讀陰上聲，Siamese Crocodile），又叫做泰國鱷，為一種中型鱷魚，成體最長可達到4米，常見嘅成3米長，鱷BB孵出時大約25厘米長。嘴中間等長，稍凹，長度大約係嘴近眼部份打橫闊度嘅1.5到1.6倍。兩眼眶前邊有一對短嘅又尖又利棱嵴，額上介於兩個眼眶之間有一個明顯嘅眶。

分佈
暹羅鱷主要分佈響婆羅洲、印尼、馬來西亞、泰國、越南等地，係一種棲息響淡水濕地嘅鱷魚品種。

保育狀況
目前對依種鱷魚認識唔多。曾被認為已經絕種。
喺香港，嘉道理農場暨植物園亦收養過暹羅鱷，條鱷魚係之前畀人發現響油麻地嘅住宅裏面，相信係非法私養嘅鱷魚。
曆

曆法係用年、月、日等時間單位去計算時間嘅方法。
主要分爲陽曆、陰曆同埋陰陽曆三種。陰曆又叫做太陽曆，佢嘅曆年係一個回歸年，現時國際通用嘅公曆（西曆）就係太陽曆嘅一種；陰曆又叫做月亮曆，或者太陰曆，佢嘅曆月係一個朔望月，曆年係12個朔望月，大月有30日，小月有29日，伊斯蘭曆就係陰曆嘅一種；陰陽曆嘅平均曆年係一個回歸年，歷月係朔望月，因爲12個朔望月同1個回歸年相差太大，所以陰陽曆入面有閏月，令到呢種曆法又可以同月相相符，又同地球圍繞太陽嘅週期運動相符合。中國嘅農曆就係陰陽曆嘅一種。
曆法入面中有其他嘅時間單位：
節氣
世紀
年代

曆法系統
印度曆
一個曆法系統會爲每一日設計一個曆法上面嘅日期，所以星期本身唔算係完整嘅曆法系統。如果一個系統爲一年內嘅每一日命名，但係無講年份嘅方法，咁都唔算係完整嘅曆法系統。
最簡單嘅曆法系統係以某一個參考日或者時間爲準，計算經過咗幾多個時間單位，好似儒略日同埋UNIX時間咁就係呢種系統，如果時間單位唔變嘅話，唯一可能嘅變化就係改參考日或者時間，令到計算嘅時間單位少啲，呢種曆法系統嘅換算只需要加法同減法。
其他嘅曆法系統有一個或者多個大啲嘅時間單位。
有一個大啲嘅時間單位嘅曆法系統：
週次同埋每個禮拜嘅第幾日：呢個系統唔常見，佢嘅特點係無年，每隔一個禮拜，週次就會加一。
年同埋呢年入面嘅第幾日：例如ISO 8601嘅順序日期表示法。
有二個大啲嘅時間單位嘅曆法系統：
年、月、日：大部份嘅曆法系統都屬於呢一種，包括公曆、儒略曆、伊斯蘭曆、農曆、太陽回曆（英文：Solar Hijri calendar）同希伯來曆。
年、週次同每個禮拜嘅第幾日：例如ISO week date。
大啲嘅週期都可以同自然現象同步：
太陰曆係同月亮嘅運動（月相）同步，例如伊斯蘭曆。
太陽曆係依照同太陽運動有關嘅季節變化同步，例如伊朗曆。
陰陽曆係合併咗月亮和太陽嘅變化，例如農曆、印度曆或者希伯來曆。
亦都有啲曆法系統似乎係同金星嘅運動同步，例如一啲古埃及曆法，同金星出現係赤道上面嘅時間同步。
星期係少數無同自然現象同步嘅時間週期。
通常曆法系統會包括一個以上嘅週期，或者同時有週期內同週期以外嘅日期，就例如法國共和曆嘅一個月有30日，一年有五或者六日唔屬於任何一個月（法國共和曆閏日）。
大部分嘅曆法系統會整合更多複雜嘅時間週期，例如大部分嘅曆法系統都會有年、月、星期、日，但係定義可能唔同。好多曆法系統都有一星期嘅七日，已經用咗超過幾千年。

太陽曆入面嘅日
太陽曆會為每一個太陽日定義一個日期，一日會以兩次連續事件（例如日落）之間嘅時間為準，一年之中，兩次連續事件嘅間隔時間可能略有變化，或者會平均為平均太陽日，其他嘅曆法都會用太陽日做時間單位。

曆法改革
有好多有關曆法改革嘅建議，例如係世界曆、國際固定曆、全新世紀年及漢克亨利萬年曆（Hanke-Henry Permanent Calendar）。類似嘅諗法喺唔同時期都有出現，但係因為無連續性、實施嘅時候要大規模調整，或者宗教反對等等嘅原因，最後都無實現到。

太陰曆
唔係所有嘅曆法系統都會用太陽年做單位。太陰曆就係用月相變化嚟計算日期嘅曆法。因為回歸年嘅長度並唔係月相週期嘅整數倍，單純嘅太陰曆好快就會同季節對齊唔到。不過同其他自然現象會對齊得好好，例如潮汐。伊斯蘭曆就係太陰曆嘅一種。
Alexander Marshack喺一本好有爭議性嘅書入面認為一個骨棒上面嘅痕跡（c. 25,000 BC）代表太陰曆，而Michael Rappenglueck亦都認為一幅15,000年前嘅洞穴畫入面就有太陰曆。

陰陽曆
陰陽曆為咗令月份同季節可以對應，會以某一個規則加一個月嘅方式嚟調整，例如希伯來曆就有19年嘅週期，而農曆嘅閏月都有類似嘅規則。

曆法嘅時間單位
幾乎所有嘅曆法系統都會將整數日整合為月或者係年。喺太陽曆入面，一年接近地球嘅回歸年（亦即係一個完整季節循環所需要嘅時間），一般會用喺農業活動嘅規劃上面。太陰曆就係以月相變化為主，一啲曆法系統仲會有其他嘅時間週期，例如星期。
因為回歸年嘅長度唔係一日嘅整數倍，因此太陽曆有啲年嘅日數會同其他年嘅日數唔一様，例如閏年要加一日（閏日）。陰曆嘅月或者陰陽曆入面一年嘅月份數，都會有類似嘅情形，叫做置閏。大多數太陽曆嘅一年都冇辦法分為長度相同，唔變動嘅十二個月。
有啲文化會定義其他嘅時間單位，例如星期，而中國以前用嘅一干支係60，因此有干支紀年同干支紀日。有啲文化會用唔同嘅年代起算日期，例如日本嘅年份就係以天皇即位為準，並且有對應嘅年號，例如明仁天皇嘅年號係平成，2006年就係平成18年。
有啲曆法會定義特定嘅日期，例如農曆就會針對季節嘅變化，喺太陽年入面選出二十四個日期，定為二十四個節氣。

計算曆法及天文曆法
天文曆法（astronomical calendar）係以天文觀測為準嘅曆法，例如使用定氣定朔嘅現代農曆、宗教性嘅伊斯蘭曆及第二聖殿時嘅古猶太曆。呢種曆法好處係完美而且永遠準確，缺點係無公式，若果要回推好耐之前嘅某一日嘅日期會比較困難。
計算曆法（arithmetic calendar）係用嚴格嘅數學公式計算嘅曆法，例如而家嘅猶太曆，亦稱為以規則為準嘅曆法，好處係容易計算特定時間係邊一日，不過同自然變化對應嘅精準性就比較差，即使曆法本身非常精準，亦會因為地球自轉及公轉嘅變化，累積偏差，因此一個計算曆法使用嘅期限有限，可能只有幾千年，之後就要用新嘅曆法系統代替。

完整曆法同唔完整曆法
曆法都分完整同唔完整。完整曆法會為每一日設定一個日子，而唔完整曆法就唔會。例如古羅馬曆無為冬天嘅日子設計日子，直接跳過，統稱為冬日，就係唔完整曆法嘅一種，大部份嘅曆法都係完整曆法。

用途
曆法嘅主要用途係識別日期，記錄已經發生過嘅事，告知或者同意未來嘅某一個事件。日期可能有農業上、生活上、宗教上或者社會上嘅重要性。例如曆法可以用嚟決定幾時播種或者收割，邊幾日係法定假日或者宗教假日，日期可以表示會計年度嘅開始同結束。有啲日子有法律上嘅重要性，例如要交稅嘅日子或者合約嘅期限。一日嘅日期亦都可以提供一啲有關嘅資訊，例如季節。
曆法亦都係完整計時系統嘅一部份，有日期同時間就可以精確咁定義某個特定嘅時刻，現代嘅計時器可以顯示日期、時間同星期幾。

會計年度
會計年度係指政府或者企業為預算、會計或納稅而設嘅年度。一個會計年度共有12個月，開始同結束時間就唔同國家唔同，例如美國嘅會計年度係由10月1號開始，到9月30號結束。印度同香港嘅會計年度都係由4月1號開始，到3月31號結束，不過有啲小公司嘅會計年度會由屠妖節開始，到隔年嘅屠妖節前一日結束。
會計上成日會用4/4/5 日曆（英文：4-4-5 Calendar），每一個月會有固定嘅週數，以便各月之間同各年之間嘅比較。例如一月固定有四個禮拜，二月固定有四個禮拜，三月固定有五個禮拜等等，每五至六年會自動加上第53週，ISO 8601係有關日期嘅國際標準化組織辦法，一個星期固定由禮拜一開始，到禮拜日結束。第一個禮拜係包括公曆入面一月四號嗰個禮拜。
杉田妃和

杉田妃和（1997年1月31號—）係日本足球員，踢中場，曾經喺2018年為日本女子足球代表隊出場1次。
杉葉莓屬

杉葉莓屬（粵拼：caam3 jip6 mui4 suk6，學名：Rusbya）係杜鵑花目杜鵑花科嘅一個屬。
杉野健斗

杉野健斗（1992年2月25號—）係日本足球員，司職後衞，效力福島聯。
杉田亞未

杉田亞未（1992年3月14號—）係日本足球員，踢中場，曾經喺2014～2017年間為日本女子足球代表隊出場6次，入咗2球。
杉野田貫

杉野田貫 ，係日本嘅一個男配音員。

配音作品一覽
呢個表唔完整，歡迎加料。
杉田智和

杉田智和（粵拼：caam3 tin4 zi3 wo4，1980年10月11號—）係日本嘅一個男配音員。

配音作品一覽
呢個表唔完整，歡迎加料。
杉田祐一

杉田祐一（すぎた ゆういち，1988年9月18號—）係日本一職業網球員。

球員生涯
杉田祐一係右手揸拍，2014年亞洲運動會代表日本摞咗兩塊銅牌。
杉石南屬

杉石南屬（學名：Budawangia）係杜鵑花目杜鵑花科嘅一個屬。
歐波利亞

歐波利亞（粵拼：ngau1 bo1 lei6 ngaa3；西班牙文：Alborea，西班牙文讀音：[/ albore'a /]）係西班牙卡斯迪也拿曼查阿爾巴非提嘅一個市鎮。總面積72km²，總人口778人（2001年），人口密度有11人/km²。
歐洲中部夏令時間

歐洲中部夏令時間（英文：Central European Summer Time，簡稱CEST）係一個時區，定義係快協調世界時兩個鐘（UTC+2），係歐洲中部時間嘅對應夏令時間。使用呢個時區嘅地方包括歐洲大部分國家。
使用歐洲中部夏令時間嘅地區，每年三月最後一個禮拜日會由歐洲中部冬令時間（UTC+1）轉做歐洲中部夏令時間（UTC+2），每年十月最後一個禮拜日又由夏令時間轉返做冬令時間。
歐洲

歐洲（粵拼：au1 zau1；Europe），全名歐羅巴洲（粵拼：au1 lo4 baa1 zau1；Europa），傳統上，算係地球嘅七大洲之一。雖然多數叫做大洲，但其實係同亞洲連埋嘅一整塊大陸，叫歐亞大陸。所謂歐洲純綷係政治角度嘅分野。地理上嚟講，歐洲係一個喺歐亞大陸西邊嘅半島，或者叫次大陸。歐洲北臨北冰洋，西極大西洋，南望地中海同埋黑海，東就則連住亞洲。烏拉爾山同裏海一帶就係同亞洲分界。
七大洲之中，佢嘅面積係尾二大嘅——一千零三十萬平方千米到，佔世界陸地百分之二左右。大過澳洲一啲。但係人口就係第三多，排喺喺亞洲同非洲後面，總共有七萬零五千萬，佔全部百分之十一咁上下。
歐洲，尤其係古希臘，係西方文化嘅發源地。16世紀開始歐洲多個國控制咗世界多個地方。歐洲亦係兩次世界大戰嘅主要戰場，亦令歐洲喺世界嘅影響力俾美國同埋蘇聯取代。冷戰期間歐洲俾鐵幕分開東西兩邊，分別由華沙公約組織同埋北大西洋公約組織影響。後來歐洲一體化，歐洲委員會同埋歐洲聯盟相繼喺西歐成立，兩個組織喺1991年蘇聯解體之後向東擴張。
歐洲之翼

歐洲之翼（Eurowings）係德國一間航空公司。
歐氏

歐氏（粵拼：ngau1/au1 si6）係唐人姓氏，喺《百家姓》裏頭排第361位。
歐洲一體化

歐洲一體化係一個融合歐洲嘅國家體系嘅過程，包括喺工業、經濟、政治、法律、社會、同文化上。其中最出名，亦最能夠表達到呢個過程嘅果效，就係包括咗歐洲大部分國家嘅歐盟。

歷史
歐洲一體化嘅歷史由羅馬帝國開始，當時帝國嘅領地聯合咗歐洲嘅大部分範圍，由西面嘅不列顛群島一路去到東面嘅巴爾幹半島。到中世紀期間，神聖羅馬帝國亦同樣係有呢個特徵。自從文藝復興以嚟，奧地利帝國、拿破侖帝國同埋納粹德國都係嘗試一體化嘅唔同例子。
到1945年二次大戰打完之後，冷戰嘅緣故將歐洲沿住鐵幕分咗兩半，而邱吉爾亦喺同時支持創立“歐洲合眾國”(英文：United States of Europe)，成為咗歐盟嘅初步概念。到1952年，歐洲煤鋼共同體成立，歐洲國家開始走入一體化嘅方向，慢慢咁成就咗邱吉爾嘅願景。

觀點
喺最初成立嘅時候，歐洲一體化嘅理論都係著重避免打仗為目標，所以比較偏向現實政治。到之後，學家開始研究制度嘅影響，尤其係喺超國家嘅層面。
到1990年代蘇聯解體之後，歐盟擴大得都幾勁，所以開始研究點樣將之前咁唔同嘅國家，喺無論自由市場、女權主義、民主、定係環保上面，都會能夠融合得好。
喺現代嘅歐洲，好多同歐盟有關嘅組織都係基於公民嘅自願參與，嚟顯示歐洲嘅民主文化。除此之外，歐盟並冇禁止國家另外自己互相再有條約，所以就算喺呢個一體化嘅過程，同時會嘗試維持每一個國家嘅部分主權。